b"\n_START_ARTICLE_\nMaksa Samsa\n_START_SECTION_\n\xc5\xbdivljenje\n_START_PARAGRAPH_\nMaksa Samsa se je rodila kot peta izmed desetih otrok. Odra\xc5\xa1\xc4\x8dala je na veliki kmetiji na Dolnjem Zemonu, ki je upravljala tudi mlin in \xc5\xbeago ob Veliki vodi. Osemrazredno osnovno \xc5\xa1olo je obiskovala v bli\xc5\xbenjem Trnovem, v Ljubljani je dovr\xc5\xa1ila dva letnika u\xc4\x8ditelji\xc5\xa1\xc4\x8da, tretji in \xc4\x8detrti letnik pa v Tolminu, kjer je leta 1923 diplomirala. Kot u\xc4\x8diteljica je slu\xc5\xbebovala v Harijah pri Ilirski Bistrici (1923- 1926), na Jezerskem nad Kranjem (1926-1928), v Rovtah nad Logatcem (1928-1930)._NEWLINE_Zaradi bolehnosti je pustila slu\xc5\xbebo in se vrnila v svoj rojstni kraj. Vsakodnevno jo je pot vodila med prijatelje v Ilirsko Bistrico, pri \xc4\x8demer je bredla strugo Vel'ke vode kot doma\xc4\x8dini imenujejo reko Reko. 18. marca 1971 je vedno premi\xc5\xa1ljujo\xc4\x8da pesnica omahnila sredi nizke struge. Pesnica je bila ta dan zami\xc5\xa1ljena. Mogo\xc4\x8de se je spomnila, da je na ta dan neko\xc4\x8d praznoval svoj rojstni dan njen mladostni prijatelj Sre\xc4\x8dko Kosovel, v katerega je bila zaljubljena.\n_START_SECTION_\nUstvarjanje\n_START_PARAGRAPH_\nNjena pesmi so objavljale mnoge revije in \xc4\x8dasopisi: \xc5\xbdenski svet, Novi rod, Mladika, Zvon\xc4\x8dek, Na\xc5\xa1 glas, Ljubljanski zvon, Gruda, Odmevi slovanskega sveta, Jutro in drugi._NEWLINE_Leta 1934 je iz\xc5\xa1la v Trstu njena samostojna zbirka Nekaj pesmi. Naslednja zbirka njenih pesmi, Ble\xc5\xa1\xc4\x8de\xc4\x8de prevare, je iz\xc5\xa1la leta 1964 v Ilirski Bistrici, druga dopolnjena izdaja pa leta 1983._NEWLINE_France Bevk je o njej zapisal:\xc2\xa0\xc2\xbbV bleste\xc4\x8dih pesni\xc5\xa1kih podobah je iskala izpolnitve svojih \xc5\xbeelja in sanj. Prevare, ki jih je do\xc5\xbeivela v svojih hrepenenjih, so vdihnile njenim verzom tiho oto\xc5\xbeje in odpoved, jih hkrati prepletle z \xc5\xbeivljenjsko modrostjo in \xc4\x8dlove\xc5\xa1ko dobroto.\xc2\xab"